als_Latn dik_Latn sag_Latn
Me surle e tupana e kanë mirëpritur sot kryetarin Lutfi Haziri dhe kandidatët për deputet të LDK-së, Malisheva e Epërme, Malisheva e Poshtme dhe Capari, në një tubim madhështor, ku salla e shkollës ishte e vogël për t’i zënë të gjithë simpatizantët e partisë së Ibrahim Rugovës.
Kryetari Lutfi Haziri, është emocionuar tejmase me këtë masovitet dhe këtë pritje të jashtëzakonshme të malishevasve.
“Malisheva vec po bëhet më madhështore dhe më solidare. Para juve po ju them se është sevap me i denu ata që i bënë keq Kosovës sepse Kosova nuk është plaçkë e askujt, por është e qytetarëve, baballarëve, mësuesve e mjekëve. Ne duhet t’i kthehemi punës e jetës dhe të mos merremi me mburoja politike e memoriale. Gjilani e Kosova nuk i duron ‘Ali Babat’ me 40…”, tha Haziri.
Kandidatja Lirije Kajtazi, e cila është lindur në Malishevë, i falënderoi ata për këtë mikpritje, duke thënë se “ne jemi të fortë me njerëz si ju dhe bashkë me kolegët e mi do ta marrim rrugën e Kuvendit. Shkronjat e arta të LDK’së duhet ta udhëheqin shtetin”.
“Ata që e ndërprenë këtë punë të mirë tonën, besoj fuqishëm se do ta marrin denimin e merituar të dielën, në ora 19:00. Ju falënderoj shumë për mbështetjen”, ka thënë nga ana e tij, kandidati i LDK-së, Dr.Imet Rrahmani.
Ndërsa, kandidatja Valentina Bunjaku Rexhepi, u shpreh të jetë shumë krenare që është në mesin e malishevasve, duke i falënderuar për këtë përkrahje kaq të madhe. “Lista e LDK nuk ka njerëz që kanë dosje, sikur të tjerët”, tha ajo.
Kandidati tjetër nga radhët e LDK’së në Gjilan, Isa Agushi, theksoi se “ne jemi ushtria Ibrahim Rugovës, e cila u çu në këmbë për ta fituar Kosovën”.
Malishevasve i është drejtuar në fund edhe kandidati i LDK-së nga Novobërda, Bajrush Ymeri dhe ai i koalicionit, Avdil Halimi, të cilët i bënë thirrje të gjithëve që të votojnë kandidatët e Anamoravës.
als_Latn als_Latn als_Latn als_Latn als_Latn als_Latn als_Latn als_Latn